Nous dame Bone, fame çay en arrier mons. Wachier dit Put, de Livier, faisons savoir à touz ces qui verront ces presantes lettres que nous avons eu et receu en bon prest et loial de nostre noble dame Lore, fome çay en arrier deu noble baron Jehan, conte de Bourgoigne et signour de Salins, cent soulz d’estevenens, pour lesquex nous li avons obligié et obligons, en non de gagiere, demy un fort qui siet sus la fonteinne de Livier, que nous tenons en fié de nostre devantdite dame; renonçanz... En tesmoignaige de laquel chose nous avons requis et fait metre en ces lettres le seal dou chapitre de Saint-Michiel de Salins... Ce fut fait le mardi prochain après l’exaltation Sainte Croix, l’an Nostre Signour M IIc sexante et XIII.